पटना : लालू यादव के बड़े बेटे तेज प्रताप यादव ने शुक्रवार को एक समाचार चैनल बातचीत में कहा कि वह अभी हरिद्वार में रह रहे हैं. जब तक पत्नी से तलाक के उनके फैसले का परिवार समर्थन नहीं करता है, तब तक वह घर नहीं लौटेंगे. तेज प्रताप एक स्थानीय न्यूज चैनल के साथ फोन पर बातचीत कर रहे थे. उन्होंने अपने छोटे भाई तेजस्वी को जन्मदिन की बधाई देते हुए कहा कि वह दिल्ली में भाई के जन्मदिन समारोह में शामिल नहीं हो पायेंगे. तेजस्वी दिल्ली में अपनी बहनों से मिलने गये हुए हैं.